13/vol. 30 Jurnalul Oficial al Uniunii Europene 133 32000R2887 L 336/4 JURNALUL OFICIAL AL COMUNITĂȚILOR EUROPENE 30.12.2000 REGULAMENTUL (CE) NR. 2887/2000 AL PARLAMENTULUI EUROPEAN ȘI AL CONSILIULUI din 18 decembrie 2000 privind accesul neîngrădit la bucla locală (Text cu relevanță pentru SEE) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul de instituire a Comunității Europene, în special articolul 95, având în vedere propunerea Comisiei, având în vedere avizul Comitetului Economic și Social (!), hotărând în conformitate cu procedura prevăzută la articolul 251 din tratat (2), întrucât: (1) ,\,.\ ST Consiliul European de la Lisabona din 23 și 24 martie 2000 a ajuns la concluzia că, pentru ca Europa să profite pe deplin de dezvoltarea și potențialul de creare de locuri de muncă ale economiei digitale, bazată pe cunoaştere, firmele și cetățenii trebuie să aibă acces la o infrastructură de comunicații ieftină, de clasă mondială și la o gamă largă de servicii. Statele membre, împreună cu Comisia, sunt chemate să acționeze pentru introducerea unei competiții crescute în rețelele cu acces local până la sfârșitul anului 2000 și să asigure accesul neîngrădit la buclele locale, pen- tru a ajuta la obținerea unei reduceri substanțiale a costu- rilor de utilizare a Internetului. Consiliul European de la Feira din 20 iunie 2000 a aprobat planul de acţiune „e-Europa”, care identifică accesul neîngrădit la bucla locală ca o prioritate pe termen scurt. Accesul neîngrădit la bucla locală trebuie să completeze dispozițiile existente în legislația comunitară, care garan- tează servicii universale și acces convenabil pentru toți cetățenii prin intensificarea concurenței, asigurarea eficien- ței economice și a beneficiilor maxime pentru utilizatori. Aviz emis pe 19 octombrie 2000 (nepublicat încă în Jurnalul Oficial). Aviz al Parlamentului European din 26 octombrie 2000 (nepublicat încă în Jurnalul Oficial) și Decizia Consiliului din 5 decembrie 2000. „Bucla locală” reprezintă circuitul fizic cu conductor dublu torsadat metalic în rețeaua de telefonie publică fixă care conectează punctul terminal al reţelei de la locuinţa abonatului cu repartitorul principal sau cu o facilitate echi- valentă. Așa cum se subliniază în al cincilea Raport al Comisiei privind punerea în aplicare a pachetului de regle- mentări în telecomunicații, rețeaua de acces local rămâne unul din cele mai puțin competitive segmente ale pieţei de telecomunicații liberalizate. Noii veniți pe piaţă nu au infrastructuri de rețea alternative larg răspândite și nu sunt capabili, cu tehnologiile tradiționale, să egaleze economiile de scală și acoperirea operatorilor desemnați ca având o putere de piață semnificativă pe piața rețelelor de telefonie publică fixă. Aceasta rezultă din faptul că acești operatori și-au desfășurat infrastructurile metalice de acces local de-a lungul unor perioade de timp semnificative, sub protecția drepturilor exclusive, fiind capabili să-și finanțeze costurile de investiții prin închirieri de monopol. Rezoluția Parlamentului European din 13 iunie 2000 pri- vind comunicarea Comisiei referitoare la analiza comunicațiilor pe anul 1999 accentuează importanța de a permite sectorului să dezvolte infrastructuri care să promo- veze dezvoltarea comunicațiilor electronice și a comerțului electronic, precum și importanța reglementării într-un mod care să susțină această dezvoltare. Rezoluția subli- niază că, în prezent, asigurarea accesului neîngrădit la bucla locală privește în principal infrastructura metalică a unei entități dominante și că investiția în infrastructuri alternative trebuie să aibă posibilitatea de a asigura o rentabilitate rezonabilă, deoarece astfel se poate facilita expansiunea acestor infrastructuri în zone în care penetrarea lor este încă la nivel scăzut. Furnizarea de noi bucle cu fibră optică de capacitate mare direct utilizatorilor majori este o piață specifică, ce se dez- voltă în condiţii competitive, cu investiții noi. Prin urmare, prezentul regulament se adresează accesului la buclele locale metalice, fără a aduce atingere obligațiilor naționale privind alte tipuri de acces la infrastructurile locale.